en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article of Aas Pass by Kanti Bhatt
ભૌતિકતાના જમાનામાં પણ ધાર્મિકતાનો દબદબો
Kanti Bhatt | May 03, 2017, 03:45 AM IST
‘ન્યૂયોર્ક ટાઇમ્સ’માં તા. 27-11-1960ના એક લેખ છપાયેલો. તેના લેખક જ્યોફી કોરરે ખરખરો કરેલો કે આજે જગતભરમાં ધાર્મિકતા વધતી જાય છે. અનેક સંતોએ પોતાના ધર્મ સ્થાપ્યા છે. તમામે જગતભરમાં ભાઈચારો સ્થપાય અને સૌ શાંતિથી હળીમળીને પોતપોતાનો ધર્મ પાળે તેવી અબળખા રાખેલી, પરંતુ હજી સુધી એવી કોઈ સંસ્થા સ્થાપી શક્યા નથી જે નાસ્તિકો અને ધર્મને ધિક્કારનારાની સંખ્યા શૂન્ય પર લાવે.
સિરિલ કોનેલી નામના વિદ્વાને 1945માં એક ઉમદા વક્તવ્ય ઉચ્ચારેલું કે ‘મારા ધર્મમાં કોઈ એક્સક્લુઝિવ ડોક્ટ્રિન નહીં હોય, કોઈ અનોખો સિદ્ધાંત નહીં હોય, પણ તમામ ધાર્મિક લોકો પ્રેમાળ હશે. દરેક લોકો કવિને માનતા હશે. કારણ કે કવિ ભલે ગમે તેવો હોય તે ઈશ્વર-ખુદાની વધુ ને વધુ નિકટ હોય છે. સિરિલ કોનોલીના કહેવા મુજબ હવે વધુ ને વધુ સંખ્યામાં કવિઓ જન્માવવા પડશે. વધુ ને વધુ કાવ્યસંમેલનો કરવાં પડશે. કારણ કે દુનિયામાં 2020 પછી લોકો વધુ સમૃદ્ધ થશે. એક વખત માણસ ધનની રીતે સમૃદ્ધ થાય પછી તેનું મન સમૃદ્ધ થવું જોઈશે. તે માટે વધુ ને વધુ સાહિત્ય અને વધુમાં વધુ કવિ સંમેલનો, ધર્મકથાઓ અને ધર્મના ગાયકોની જરૂર પડશે.
અમિતાભ બચ્ચને ‘કૂલી’ ફિલ્મના શૂટિંગમાં ઘવાયા પછી  સાજા થઈને સબરીમાલાના મંદિરે ઉઘાડા પગે પર્વત ચઢીને દર્શન કરવાની માનતા માનેલી. માત્ર અમિતાભ જ નહીં પણ તેમની પહેલાં ફિલ્મસ્ટાર જિતેન્દ્ર અને ઋષિ કપૂર પર સબરીમાલાની યાત્રાએ ગયેલા. મહારાષ્ટ્રના એક સમયના મુખ્યપ્રધાન અશોક ચવ્હાણનાં લગ્ન તેમના પિતા શંકરરાવ ચવ્હાણે મુંબઈમાં અંધેરી ખાતેના સત્ય સાઈબાબાના આશ્રમમાં કરેલા.
પાર્શ્ચગાયક મહેન્દ્ર કપૂર શ્રાવણ મહિનામાં બાબુલનાથના મંદિરમાં ચોખ્ખા ઘીની દીવાની આરતી ઉતરાવતા. આ માટે ગાયનું ચોખ્ખું ઘી ખાસ મંગાવતા. અમિતાભ બચ્ચનને હું મળવા ગયો, ત્યારે જોયું કે તેમના બંગલામાં એક મંદિર રાખ્યંુ છે. આજે હું સવારે 8 વાગ્યે મોટા ધુરંધર રાજકીય નેતા કે ફિલ્મસ્ટારોને ફોન કરું છું તો નોકર કહે છે કે ‘સાહેબ પૂજામાં બેઠા છે.’
હું ઈઝરાયલ ગયો અને પાછા ફરતાં તેલ અવીવના એરપોર્ટ ઉપરની દુકાનમા ખરીદી કરી ત્યા પાસપોર્ટ ભૂલી ગયો. લંડનથી મુંબઈ જવાનુ પલેન પકડ્યું ત્યારે ખબર પડી કે હું પાસપોર્ટ વગરનો છું. મેં લંડનના એરપોર્ટમાં પાસપોર્ટ વગરના કેદી તરીકે એક કોટડીમાં બેઠો. બેઠાં બેઠાં મેં ગાયત્રી મંત્ર ભણ્યા. મને આવી રીતે મેડિટેશન કરતો જોઈને એરપોર્ટની મહિલા ઓફિસરને મારા પ્રત્યે સહાનુભૂતિ જાગી.
આમ આપણા સૌનાં ધાર્મિક સંસ્કારો ભરેલા પડ્યા છે. મોટે ભાગે ભાગવત કથા કે રામાયણ કથા આજકાલ કોઈ સામાજિક કાર્ય માટે થાય છે. ડોંગરેજી મહારાજની ભાગવત કથા થતી તે કોઈનાં પિતા-માતા કે દાદા-દાદીના મરણ પછીના પ્રસંગે કે બીજી માનતા માટે થતી. પણ પછી ડોંગરેજી મહારાજે પણ સામાજિક કામ માટે ભાગવત કથા વાંચવાની પ્રથા ચાલુ કરેલી.
પત્રકાર તરીકે મેં ડોંગરેજી મહારાજને ભાગવત કથા કહેતા સાંભળ્યા છે. લગભગ 30-35 વર્ષ પહેલાં સિદ્ધપુરમાં એક રામભક્તોની મંડળીને એક વૃદ્ધાશ્રમ ઉભો કરવા રૂ. 5 લાખની જરૂર હતી. ત્યારે ડોંગરેજી મહારાજે કથા કરવા તૈયારી બતાવેલી. પણ દુર્ભાગ્યે તે પછી ડોંગરેજી મહારાજનો સ્વર્ગવાસ થયો. ડોંગરેજી મહારાજે 1000 જેટલી કથાઓ કરીને સામાજિક કાર્ય માટે તે જમાનામાં રૂ. 10 કરોડની રકમ એકઠી કરી આપી હતી. ડોંગરેજી મહારાજ ખિસ્સા વગર અને ધન વગરના કુબેરપતિ કહેવાયા. એ પ્રકારે જ મોરારિબાપુ ધોતી-કૂર્તા સાથે અને રમેશભાઈ ઓઝા પણ કફની ધોતી સાથે ખિસ્સા વગરના કથાકાર છે.
મોરારિબાપુએ જેલમાં, વિમાનમાં, સ્ટીમરમાં, પર્વતોની ગુફામાં, જંગલમાં કે અગવડવાળા જગ્યામાં વિદેશમાં રામકથા કરી છે. જ્યારે રમેશભાઈ ઓઝાએ પણ લગભગ 450થી 500 ભાગવત કથાઓ કરી હશે. તેમણે મને એક મુલાકાતમાં કહેલું કે ઓસ્ટ્રેલિયા ખંડ, આફ્રિકામા કેન્યા, તાન્ઝાનિયા, યુગાન્ડા, ઝામ્બિયા, ઝિમ્બાબ્વે, મોઝામ્બિક અને યુરોપમાં પોર્ટુગલ અને સ્વિડન-નોર્વેમાં કથા કરી છે. ડરબનમાં સેંકડો દેશોમાંથી હિન્દુઓ અને ગુજરાતીઓ આવ્યા ત્યાં એકતા મંદિરની સ્થાપના થઈ ત્યારે રમેશભાઈ ઓઝાને બોલાવેલા અને તેમને સાંભળવા સાડા સાત લાખ લોકો ડરબન આવેલા.
રમેશભાઈ સાદું ભોજન લે છે. મોરારિબાપુ જે રીતે સવારે દહીં-રોટલાનું શિરામણ કરે છે, તેમ રમેશભાઈએ નોર્વેના ઓસ્લો શહેરમાં બાજરાના રોટલાને યાદ ર્ક્યો તો ગુજરાતી ભક્તે તેમને ગરમાગરમ બાજરાનો રોટલો ખવડાવ્યો હતો. સ્વિડનના બુરાસ સિટીમાં પણ ગુજરાતીઓ છે. તેમણે ભાગવત કથા કરાવી ત્યારે રમેશભાઈને સાંભળવા યુરોપનાં 45 જેટલાં શહેરોમાંથી ગુજરાતીઓ આવેલા. વાચકો જાણતા હશે કે મોરારિબાપુ સાધુ છે. હનુમાન ભક્ત છે અને તે રીતે રામ ભક્ત છે તેથી તે રામકથા કરે છે. બ્રાહ્મણો મોટે ભાગે ભાગવતકથા કરે છે.
(Aas-Pass Gujarati News) સાથે જોડાયેલા અન્ય (Abhivyakti Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article of Aas Pass by Kanti Bhatt
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.